Rehoboth | Mossel Bay Self Catering Accommodation
Rehoboth is a self-catering unit located in the coastal town of Tergniet between Great Brak River and Little Brak River. Tergniet's tidal pool is 300 m away close to the beach.
There's parking for 1 vehicle in the garage as well as off-street parking right in front of the unit. Braai facilities and Wi-Fi is available.
Priced From : R1567 per unit
Ons dorp is in 2017 as Suid-Afrika se dorp van die jaar gekies en bied 'n groot verskeidenheid van aktiwiteite.Halfpad geleë tussen Kaapstad en Port Elizabeth,George lughawe en die Punt in Mosselbaai,is Rehoboth loopafstand vanaf die strand met Tergniet se eie getypoel geleë,waarin kinders veilig kan swem terwyl daar vis gevang of 'n ent op die strand gestap kan word. Die avontuurlustiges kan haaihokduik probeer,dis 'n belewenis om so na aan die Groot Withaaie te wees en geen duik ervaring is nodig nie. Al gehoor van "Dragon Dune"? Dit is die langste duinplank (sandboarding) duin in Suid-Afrika met 'n hoogte van oor die 300 meter. Daar is ook "Baby Dune" en "Big Boy Dune" en die hele familie kan dit ervaar. Verken wild op 4×4 fietse in Bergsig of besoek Botlierskop. Neem die Romonza boot toer na Rob eiland waar jy heel waarskynlik dolfyne ook sal sien ,of doen walvis besigtiging op 'n boot toer in seisoentyd (middel Junie-Oktober). Besoek die Dias Museum en die oudste poskantoor in Suid-Afrika-die "Posboom"- wat as nasionale monument verklaar is.Verken die bekende grotte by die Punt en besoek die naby geleë haai laboratorium. Neem die kinders na Redberry Farm in George en pluk aarbeie.Gaan geniet die waterspele by Diaz strand.Besoek 3 wynkelders :Cool Bay,Reed Valley en Jakkalsvlei. Daar is talle eetplekke, koffiewinkels en winkelsentrums om van te kies.Besoek die Garden Route Casino. Speel golf by 2 naby geleë golfbane, doen staproetes,ry fiets of swem.
Stony en Tanja, wat 'n groot voorreg was dit om jul te ontmoet. Baie baie dankie vir 'n netjiese, skoon, goedversorgde huis. Baie dankie dat jul jul paradys met ons gedeel het. Vir seker waarde vir geld. Wonderlike 180° see uitsig. Jul kennis oor die see is verstommend. Seën en vreugde vir jul en Rehoboth.
Wat 'n verfrissende ervaring om na 'n dag op die pad daar aan te kom en gegroet te word met 'n vriendelike glimlag en asemrowende uitsig oor die see. Stony en Tanja gaan uit hul pad om seker te maak dat alles reg is en dat ons niks kort gekom nie. Dankie weereens vir jul gasvryheid.
Stony en Tanja het ons met die eerste oogopslag soos jarelange vriende behandel. Hulle is waarlik hartsmense. Die plekkie is met alles wat mens nodig het, met die mooiste see-uitsig en absolute rustigheid. Baie dankie vir alles, dit was waarlik 'n fantastiese vakansie, sal definitief weer kom kuier.
Rehoboth is 'n netjiese, skoon, gerieflike eenheid met 'n pragtige see-uitsig – daar is meer as wat jy nodig het! Dit is baie sentraal om die omgewing daar rondom ook te verken of sommer net Tergniet self te geniet – mens kan ver standlangs stap. Ons het veral die see-uitsig vanuit die toegeboude stoep vreeslik geniet, want as dit winderig is trek jy net die skuifdeur toe en geniet steeds die see. Ons is deurgaans met gasvryheid oorlaai deur ons besorgde gasheer en gasvrou! Dit was 'n fees om daar te bly! Hoop om Rehoboth gou weer te sien!
Rehoboth is goed geleë met 'n wonderlike uitsig oor die see. Tanya en Stoney was 'n uitsonderlike gasvrou en gasheer ─ altyd bereid om te help. Die verblyf het alles gehad wat ons nodig gehad het, plus nog baie meer en was baie netjies. Blyplek kan beslis aanbeveel word.
Ons het buite seisoen tuis gegaan by Rehoboth. Groot genoeg vir 4 tot 5 persone. Wooneenheid was skoon en netjies. Vanweë die ligging het 'n mens 'n goeie uitsig oor die see. Tanya is 'n goeie gasvrou – het ons ingelig gehou en is baie behulpsaam. Goeie waarde vir geld.
Die plekkie is baie skoon en gerieflik. Dit is ten volle toegerus. Die eienaars is baie hulpvaardig! 'n Plekkie by die see waar mens voorwaar tuis voel.
Awesome, awesome, awesome. Dis die beste wat ons in 'n lang gehad het, super skoon en netjies en die see-uitsig is baie mooi, voel sommer of jy op die strand slaap.
Tanja en Stony is baie gasvrye, vriendelike en behulpsame mense. Hulle het ons baie welkom laat voel met ons aankoms. Die plek is baie netjies en 'n fantastiese uitsig. Sal enige een aanraai om Rehoboth op sy lys te sit. Baie dankie vir 'n heerlike naweek. Net jammer die naweek is te kort.